**መስርሕ ሰላም ከይተዓናቐፍ፡**

ህድእንበል ከይንጋገ ብተባራሪ ወረ፡ ከንደይ ኣሎ ዝነግር ዘይተገብረ፡ ተጋግዩ ዘጋጊ ከይሓዘ ቁምነገረ።

እወ ንህዳእ ክሳብ ንፈልጥ ሓቁ፡ ኣለዉና መራሕቲ ካብ ምሕባርና ዘይበቁ፡ ሓቅን ሓሶትን መሚዮም ዘዳቕቑ።

ኣይንትሃወኽ ይሃሉ ትዕግስቲ፡ ንሱዩ ሓደ ካብ ንቃለሰሉ ስልቲ፡ ሰይሩ ዝኣቶ ቅልጽም ገዛእቲ።

ሜላና ይኹን ከም ቀደምና፡ ሚስጢሩ ንምፍላት ሒኽ ዝብሉ ጸላእትና፡ ነርእዮም ምዃኑ ሓደ ልብና።

ንሕና ደቂ ሓላል መሬት፡ ተታሓሒዝና ንስጉም ከም ሰንሰለት፡ ንፈልጥ እኳና ንዕወተላ ዕለት።

ጎብየ ተሰምዩ እንድዩ ግንባርና፡ ጎዮምኢሉ ዘይጎዪ ከም ጸላእትና፡ ንሶም ክዕንቀፉ ንሕና ነቕንዕ ርእስና።

እወ ነዚ ሕጂ ዘሎ ኩነታት፡ ሰላም ዝሕብር ኣንፈታታት፡ መስመርና ንሓሉ ኣለዉ ሽላታት።

ቃላት ጠምዚዞም ከውርዩ ዘይሓፍሩ፡ ነቶም ዑጡቓት ልኡኻትና ዘነውሩ፡ ሃገር ዝተፍኣቶም ጥፉኣት ንሓዋሩ።

ነስምዓዮም ብዓውታ ድምጽና ይነድር፡ ከይስጉሙ እመት ይኹን ስድር፡ ንሶም ክቕንዘዉ ንሕና ደቂስና ንሓድር፡

----------0----------

ነባሪ ዝኽሪ ንሰማእታትና ዓወት ንሓፋሽ ገብረንጉስ መስመር ሰነ 27, 2018.